पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लेबल-वन तथा लेबल-टू के मरीजों को हर हाल में बचाया जाना चाहिए, इसके लिए सेहत विभाग व अस्पतालों को पूरी मेहनत से काम करना चाहिए। ये बात डिप्टी कमिश्नर डाॅ. शेना अग्रवाल ने जिले में कोविड की मौजूदा स्थिति, सेहत संस्थाओं में कोविड मरीजों की संभाल सबंधी की मीटिंग में कही। मीटिंग में एडीसी (ज) आदित्या उप्पल, सिविल सर्जन डाॅ. गुरदीप सिंह कपूर, एसएमओ डाॅ. मनदीप कमल सहित निजी अस्पतालों के प्रतिनिधि शामिल थे।
डीसी ने मेडिकल ऑक्सीजन की जरूरत, उपलब्धता और निर्विघ्न सप्लाई सबंधी सरकारी और प्राइवेट अस्पतालों में कोरोना महामारी के साथ निपटने के लिए किए प्रबंधों की समीक्षा की और कोविड-19 की मौजूदा स्थिति, कोविड मरीजों की संभाल और ऑक्सीजन की जरूरत व उपलब्धता पर विचार करते हुए कोविड के गंभीर मरीजों के इलाज को यकीनी बनाने के लिए ठोस प्रणाली अपनाने को कहा।
उन्होंने सरकारी और प्राइवेट सेहत संभाल संस्थाओं के प्रतिनिधियों को हिदायतें जारी करते कहा कि कोरोना मरीजों का लेवल-1 व लेवल-2 पर मौत नहीं होनी चाहिए और इसे किसी भी कीमत पर बर्दाश्त नहीं किया जाएगा। प्राइवेट अस्पतालों में स्थापित कोविड केयर सेंटरों में कोविड-19 के बेहद गंभीर मरीजों को पहल के आधार पर सेवाएं दी जाए। जिन मरीजों की ऑक्सीजन सैचुरेशन 90 प्रतिशत से अधिक है, उनको या तो सरकारी कोविड केयर फैसिलिटी में रेफर किया जाए या फिर उनका घर में होम आइसोलेट करके इलाज किया जाए। इस मौके पर जिला एपीलीडमोलाॅजिस्ट डाॅ. जगदीप, डाॅ. गुरपाल कटारिया, डाॅ. निर्मल, डाॅ. मनप्रीत कौर, डाॅ. अजय बसरा आदि मौजूद रहे।
जिले में ऑक्सीजन की कालाबाजारी नहीं होने देंगे
डीसी ने कहा कि कोविड से निपटने के लिए सेहत संस्थाओं को पहल के आधार पर मेडिकल ऑक्सीजन की निर्विघ्न सप्लाई दी जाएगी। जिले में ऑक्सीजन की कालाबाजारी नहीं होने दी जाएगी और अगर कोई ऐसी गतिविधियों में शामिल पाया गया तो कानूनी कार्यवाही की जाएगी। डीसी ने कहा कि जो व्यक्ति कोरोना पॉजिटिव आ गया है, उसका फिर टेस्ट न किया जाए। जिस व्यक्ति का टेस्ट निगेटिव हो सिर्फ आरटीपीसीआर किया जाए जिसको कोई लक्षण हो, उनको बढ़िया सेहत सेवाएं दी जाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn